Fyrr í ár skrivaðu tveir av okkara blogguhøvundum–Eivind og Heri–hvør sín bloggupost, har teir góðu til kennar sínar persónligu meiningar um Jesu søguligheit. Síðani hevur Høgni Johannesen á Tórsportalinum skrivað eina langa, óhøfliga ákæru um, at Heri og serstakliga Eivind taka feil og beinleiðis lúgva. Persónliga síggi eg ikki, hví tað má merkja at onkur lýgur, bara tí tveir partar eru ósamdir. Um vit nú lata sum um, eg var samdur við Hera og Eivind, so haldi eg ikki Høgna lúgva fyri tað. Til ber at taka feil, hóast ein er erligur. Aftursvar til lesarabræv» Av hvørjum kemur felagsskapurin Guðloysi «hjá John S. Myllhamar John leggur limirnar í Gudloysi undir at vera skuffaðar fyrrverandi limir í onkrari víðgongdari sekt. Eg verði noyddur at skuffa hann í hesum. Limirnir hava bert eitt í felag, at teir ikki hava trúgv á gud ella gudar. Í Føroyum slepst illa undan at hava verið partur av onkrum kristnum bólki eitt ella annað tíðspunkt í lívinum. Tá samfelagið er so gjøgnumsúrgað av kristindómi, skal stórt arbeiði til at standa ímóti kristiliga áganginum, men at brúka hetta ímóti limunum eru fullkomuliga við síðuna av–tað var ikki eg ella nakar av hinum limunum, sum valdi (meira…) Grundarlagið og endamálið við felagskapinum Gudloysi er at virka fyri at kirkjan, og allar trúgvir fyri tanns skyld, vera loystar frá landinum, og at religión á ongan hátt skal umboðast av tí almenna. Harafturat vil Gudloysi virka fyri at upplýsa almenningin um gudloysi. Vit vilja vísa á at vit eisini eru til og at allir føroyingar ikki eru kristnir. Tað at kristin mugu trúgva, tí tey ikki kunna vita ella fáa nakað prógv fyri sínari heimsmynd merkir ikki at øll onnur eisini noyðast at gera tað. Bergur D. Joensen sigur at vit eru øll felags um eitt, og tað er at hava eina heimsmynd og eina trúgv. Eina heimsmynd kann eg vera samdur í at flest øll hava, men (meira…)